बिटिसियाव खामानि,  लामानिल’ सोलायबा जानाय नङा होननानै सोलोंथाइ बिथिङावबो सोलायनाय लाबोगोनखौ बुंथियो। बागसा जिलानि इउ पि पि एल  दिहिरा ब्लक लाइमोन गांखंनि गाहाइ नेहाथारी कृष्ण कुमार बर’आ  1 नं सैबारी बाथौ थानसालिनि मोखाङाव खुंनाय  इउ पि पि एलनि बिसायख’थि फोसावदिंनि आफादखौ सामलायनाय आफादाव   फावखुंगुर फैला जे बरगयारीया बुंबावोदि क’कराझार जिलानि देबोरगाव आरो कसुगाव बियाबाव बिपिएफनि आफादगिरि हाग्रामा महिलारीया जेननायनि लामायाव सफैबाय। सैबारीयाव खुंनाय इउ पि पि एलनि फोसावदिं आफादाव दिहिरा बियाबनि इउ पि पि एलनि बिजाथि जगदीश रामसियारी,  इउ पि पि एलनि मिरु सोद्रोमा सुभाष राभा, बर’ देंखोगिरि गुरु पबित्र बर’, इउ पि पि एलनि मिरु नेहाथारी लेखनाथ गुरागाई, दिहिरा ब्लक इउ पि पि एलनि आफादगिरि लिला शर्मा,  दिहिरा ब्लक इउ पि पि एलनि नेहाथारी अनन्त ब्रह्म, इउ पि पि एलनि   दिहिरा बियाब बिसायख’थि सामलाय आफादनि मासिगिरि दुलु बर’, लिंथुमगिरि गपाल दाबादिनि अनगायैबो ओनसोलनि गोबां रायजो-राजाफोरा  बाहागो लायो ।